text: Game of Thrones тръгва отново « Петте кьошета
  Четвъртият сезон на един от най-успешните и гледани сериали през последни три години – "Game of Thrones" ще излъчи премиерния си епизод по HBO на 7 април.
  Както и предишният, новият сезон е адаптация по книгата "Вихър от мечове" , третата от поредицата "Песен за огън и лед". Нови попълнения се вливат в актьорския състав в лицето на Марк Гатис, Индира Варма, Мишел Хюсман и Педро Паскал. Tе обаче не заменят досегашни титуляри, а ще се присъединят към любимците на публиката Питър Динклидж, Емилия Кларк, Лина Хийди, Кит Харингтън и др.
  Същевременно стана ясно и, че създателите на сериала може да заснемат пълнометражен филм. Това е обявил лично Джордж Р. Р. Мартин, автор на фентъзи поредицата "Песен за огън и лед", послужил за основа на сериала по време на закритата премиера на четвъртия сезон на филма в Ню Йорк. Според Мартин решението за снимане на пълнометражен филм ще бъде взето в зависимост от това колко още ще продължи сериалът. Ако това трае и през близките 7-10 години, то един пълнометражен филм би "свързал всичко". "Възможно е за тази цел да потрябва нещо двучасово с бюджет от около 100 милиона долара" – съобщил прочутият писател, радващ се на огромна популярност между почитателите си. Мартин допуска също така, че основа за подобен филм би могъл да стане трилогията му "Повест за Дънк и Еги", предшестваща "Песен за огън и лед". Действието в трилогията също се развива в измисления свят, силно напомнящ средновековието на Земята. Това се случва 90 години преди събитията в "Песен за огън и лед". Освен хора в сюжета са вплетени фантастични елементи и създания – дракони, магьосници и т.н.